Ghid de conversatie roman-spaniol - Dan Munteanu Colan
Ghid de conversatie roman-spaniol pentru toti \n \n - Carevasazica asa, pleci in Spania... Cum nu? Ah, esti doar in trecere pe-acolo, in drum spre Argentina. Bravo, Madrid, Buenos Aires... Pai, si cu limba ce-ai de gand, cum o sa te descurci, ca nu stii o iota. Acum, nu-i vorba, stii tu altele si nici aia, prin Spania si Argentina, n-or fi ei chiar straini de alte alea, de-o franceza, de-o engleza acolo. Cum adica sa fiu linistit? Si ce-i aia mi-am luat exact ce-mi trebuie? O carte, hm... Si zici ca-i buna? Un ghid de conversatie... Mda, ma rog, e, ca sa zic asa, mai bun decat nimic... Fugi de-aici, chiar asa de bun e? Pai, stii si tu ca ma batea gandul de mult sa-mi incerc puterile cu spaniola... Vezi-ti de treaba, ca nu pentru prostiile alea de telenovele... Da' cum ii zice? Asa... asa. Bine-bine, sa stii ca ma duc s-o caut degraba... \n \n Intr-adevar, asa e cum umbla vorba, fiindca Ghidul de conversatie roman-spaniol al reputatului hispanist Dan Munteanu - doctor in filologie, specialitatea lingvistica romanica, conferentiind in cadrul universitatilor din Oviedo si Las Palmas (cursuri de limba si literatura romana, de lingvistica romanica si iberoromanica, de analiza lingvistica de texte spaniole - lingvistica textuala), traducator din literatura hispanica si autor de volume de lingvistica cu caracter didactic (metode de invatare a limbii spaniole, ghiduri de conversatie, dictionare, gramatici si culegeri de exercitii), a carui activitate si-a aflat de-a lungul timpului o recunoastere in distinctiile acordate de Academia Mexicana pentru lingvistica hispanica, Ministerul de Cultura din Spania si Uniunea Scriitorilor din Romania (pentru traduceri) - e chiar mai mult decat ii spune numele, caci, pe langa ca-si indeplineste cu prisosinta functia de calauza lingvistica pentru calatorul roman prin spatiul de limba spaniola, inarmandu-l cu toate indreptarile si sugestiile menite sa-l scoata din incurcatura lingvistica in care s-ar afla la un moment dat, poate fi asimilat cu succes unei prime trepte in cadrul unui studiu aprofundat ulterior al limbii spaniole. In fapt, structura cartii o spune singura, de vreme ce inca din debutul ei isi familiarizeaza consultantul cu elemente de fonetica si de gramatica ale limbii, in incercarea de a pune baze temeinice oricaror acumulari tematice, sectiuni ale substantei volumului. \n